ArchiCAD GDL-kirjasto

Nämä objektit on päivitetty 31.10.2025. Lataamalla tiedostoja Laattapisteen verkkosivuilta hyväksyt 
käyttöehdot.

ArchiCAD-kirjasto toimii ArchiCAD 23:lla tai sitä uudemmalla versiolla. Kaikki tuotteet löytyvät 
yhden helposti ladattavan ja käyttöönotettavan kirjastotiedoston sisältä. 

Lataa kirjasto koneellesi ja ota se käyttöön ArchiCADin kirjastonhallinnan avulla. ArchiCAD:issä 
voit valita tuotteen, koon ja pintamateriaalin/värin kirjaston käyttöliittymän avulla 
(kaksoisnapsauta kirjastoikkunassa ensin Laattapisteen kirjasto auki vasemman reunan luettelosta, 
valitse sen jälkeen tuote ja ominaisuudet Laattapiste asetukset -kohdasta). Luettelointeja varten 
objektin ominaisuuksissa on määritelty mm. tuotekoodimme.

Nämä CAD-objektit ja -tiedostot ovat Laattapisteen omaisuutta. Tiedostoja ei saa luovuttaa 
kolmansille osapuolille eikä julkaista ilman Laattapisteen suostumusta. Objekteja ja tiedostoja 
voi käyttää osana CAD-ohjelmalla tehtyä suunnitelmaa. 

CAD-objektit ja -tiedostot on pyritty tekemään saatavilla olevan tiedon mukaan mahdollisimman 
virheettömiksi, mutta käyttäjän tulee olla tietoinen, että kaikesta huolimatta virheitä saattaa 
ilmetä. Laattapiste ei ole vastuussa mahdollisista virheistä tai välittömistä tai välillisistä 
vahingoista, jotka aiheutuvat näiden CAD-objektien ja -tiedostojen käytöstä. Ladatessaan ja 
sijoittaessaan CAD-objekteja ja -tiedostoja suunnitelmaansa käyttäjä ottaa edellä mainitun huomioon.

Jos sinulla on kysyttävää tai haluat antaa palautetta objekteista, lähetä viesti myynnintuki@laattapiste.fi.

Lisätietoja: www.laattapiste.fi